49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Je to neuveriteľné, ale tento návrh uznesenia k dvojmiliardovému záchrankovému tendru sme predkladali pred takmer ôsmimi mesiacmi. Osem mesiacov ležalo v Národnej rade toto uznesenie, ktoré reaguje na najväčšiu kauzu tejto vlády, o ktorej aj Andrej Danko, predseda Černej SMS, povedal, že je tu vata 800 miliónov €. Nežiadame pritom až tak veľa, no ani po ôsmich mesiacoch naozaj nepoznáme odpovede na základné otázky. Zoznam členov výberovej komisie, nepoznáme výsledky výberového konania, ktoré poslal bývalý riaditeľ operačného strediska záchrannej zdravotnej služby Marián Povolný. Dodnes sme nevideli právnu analýzu, na základe ktorej zrušil Kamil Šaško svoje výberové konanie. Čo je však horšie, a na to sme upozorňovali od samého začiatku, kedy sme v priebehu júla a augusta dennodenne protestovali pred Ministerstvom zdravotníctva? Že tento tender bol nastavený zle? Tak bol aj nastavený zle, bol aj zle zrušený. Dnes Ministerstvo zdravotníctva, tak ako aj Marek Krajčí správne poznamenal, čelí vyše 30 správnym žalobám od generálneho prokurátora. A naozaj je obrovské riziko, že Ministerstvo zdravotníctva tieto žaloby alebo tieto súdne spory prehrá. Neúspešní uchádzači, medzi ktorými je aj sponzor strany HLAS, budú môcť štát žalovať. Niekto si povie, že to nie, veď. Tieto žaloby alebo tieto súdne spory prehrá. Neúspešní uchádzači, medzi ktorými je aj sponzor strany HLAS, budú môcť štát žalovať. Niekto si povie, že to nie, veď aj keby náhodou, veď ho na to vyzýval aj prezident, aj premiér, že človek blízky HLAS-u si nedovolí žalovať štát o 300, respektíve 400 miliónov €, ktoré mal na základe tohto tendra získať. Avšak opak je pravdou. A vidíme to už v týchto dňoch. Pár mesiacov dozadu sa z ministerskej stoličky podpredsedu vlády pre plán obnovy porúčal pán Kmec. Z dôvodu? Že dotácie z plánu obnovy prihral kamarátom, sponzorom, darcom. Sranný HLAS. Tri firmy, ktoré si mali rozdeliť 15 miliónov €, najznámejšia bolo spoločenstvo právnických osôb, na ktorého čele bol bývalý asistent Michalová, Barteková. A ten mal získať dotáciu takmer 10 miliónov €. Tri milióny mala získať firma bývalého poradcu prezidenta Pellegrini a ďalšie 3 milióny ďalší človek blízky HLAS-u. Akonáhle bol pán Kmec odvolaný, lebo bol to veľký škandál, na jeho miesto prišiel pán Drucker. Povedal, že žiadne dotácie sa vyplácať nebudú. Uzavretá kapitola. Minulý týždeň sme mali tlačovú konferenciu, kde sme upozornili na to, že máme informácie o tom, že práve tieto tri spoločnosti sa plánujú súdiť. Sa plánujú súdiť s úradom, ktorý dočasne vedie minister Drucker. A to nielen o tých 15 miliónov €, ktoré im boli takto na poslednú chvíľu odňaté. Ale idú si nárokovať ešte aj úroky z omeškania. Pričom úrok z omeškania si stanovili, alebo jedno z tých spoločenstiev stanovilo, na 12,7 %. To je pri 10-miliónovej dotácii bývalého Bartekovho asistenta 3500 € denne. Spolu si tieto tri firmy namiesto 15 miliónov € nárokujú 25 miliónov € a samozrejme uzavretie nových dotačných zmlúv. Čiže naspäť dotačné zmluvy plus úroky z omeškania. Modus operandi. Tieto tri prípady sú takou prvou lastovičkou a podľa toho, ako na to verejnosť bude reagovať, ako sa táto situácia vyvinie, tak môžeme čakať, že aj sponzori strany HLAS z pozadia záchrankového tendra sa v týchto notách zariadia a budú žalovať Ministerstvo zdravotníctva o uzavretie zmlúv na záchranky za tých 300, resp. 400 miliónov € a zároveň o úroky z omeškania. Ak to vedia, ešte niekde náhrada nemajetkovej ujmy za poškodenie dobrého mena a podobne, dankeschön. To, na čo tu Marek Krajčí aj ostatní kolegovia z hnutia SLOVENSKO upozorňujeme od leta minulého roku, sa naozaj deje. Zatiaľ na úrade podpredsedu vlády pre plán obnovy. Ale garantujem vám, že o pár mesiacov to budú skúšať aj v súvislosti so záchrankovým tendrom. Veľmi ma mrzí, že táto téma ostala takto nepovšimnutá 8 mesiacov. Lebo naozaj dnes tu o tom rokujeme vo veľmi komornej atmosfére a preto chcem aj oceniť pána spravodajcu Pala Štefanova, ktorý sa k tým našim protestom takisto pridal, aj celá strana KDH, rovnako aj kolegovia z PS a z SaS. Škoda, že títo tu už nie sú. Ale naozaj chcem ešte raz vystríhať. Tie obavy z náhrady nemajetkovej ujmy z toho, že Kamil Šaško zrušil tender, zrušil tender tak, ako zrušil, respektíve nezrušil, alebo nezákonným spôsobom, nám naozaj hrozia. Vážne hospodárske škody. Hrozia nám súdne procesy, lebo tí istí sponzori a donori strany HLAS už dnes chystajú žaloby v súvislosti s dotáciami na plán obnovy, a to šlo len o 15 miliónov €. To si nechcem predstaviť, akým spôsobom sa do toho zahryznú, ak pôjde o náhradu škody, respektíve o opätovné uzatvorenie zmlúv v stovkách miliónov € z tohto záchrankového tendra. Ďakujem veľmi pekne.